SL Uradni list Evropske unije C 160/5

SKUPNA PARLAMENTARNA SKUPŠČINA PARTNERSKEGA SPORAZUMA, PODPISANEGA MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V ČETRTEK, 2. DECEMBRA 2014

(2015/C 160/02)

Vsebina

1. Družbene in gospodarske posledice neustrezne prehranjenosti v državah AKP 5

2. Izjava komisarja za mednarodno sodelovanje in razvoj Nevena Mimice 6

3. Razprava s komisarjem za mednarodno sodelovanje in razvoj Nevenom Mimico – brez seznama govornikov 6

4. Čas za vprašanja Komisiji 6

5. Ukrepi Komisije v zvezi z resolucijami, sprejetimi na 27. zasedanju Skupne parlamentarne skupščine 7

6. Poročilo gospodarskih in socialnih partnerjev 7

7. Da, Afrika lahko uresniči svoje ambicije! 7

8. Posebni izzivi in potrebe majhnih otoških držav v razvoju 7

9. Strategija za razvoj zasebnega sektorja, vključno z inovacijami za trajnostni razvoj 8

ZAPISNIK SEJE V ČETRTEK, 2. DECEMBRA 2014

(Seja se je začela ob 9.00.)

PREDSEDUJOČ: Fitz A. JACKSON

Sopredsednik

1. Družbene in gospodarske posledice neustrezne prehranjenosti v državah AKP

Odbor za socialne zadeve in okolje

Soporočevalca: Alban Bagbin (Gana) in Norbert Neuser

Norbert Neuser je predstavil poročilo.

Govorili so: Mo-Mamo Karerwa (Burundi), Davor Ivo Stier, Arne Gericke, Mohamed Ben Oumar (Niger), Catherine Bearder, Jeanne d’Arc Uwimanimpaye (Ruanda), João Ferreira, Maria Heubuch, Adjedoue Weidou (Čad), Piernicola Pedicini, Jean-Luc Schaffhauser, Francesc Gambús, Linda McAvan, Kashetu Kyenge, Job Yustino Ndugai (Tanzanija), Peter Craig McQuaide (Evropska komisija) in Norbert Neuser.

Člani so se strinjali, da je neustrezna prehranjenost vzrok za številne zdravstvene in družbene težave v državah AKP ter razpravljali o tem, kako bi lahko izboljšali prehrano, varstvo oskrbe s hrano in lokalno proizvodnjo hrane, da bi to stanje izboljšali. Nekateri člani AKP so vneto razpravljali o tem, kako neustrezna prehranjenost vpliva na njihovo prebivalstvo in pozvali k mednarodni pomoči pri boju proti temu pogosto skritemu problemu.

2. Izjava komisarja za mednarodno sodelovanje in razvoj Nevena Mimice

Neven Mimica je predstavil prednostne naloge svojega mandata: (i) doseči univerzalni razvojni program po letu 2015, v katerem bo morala vsaka država prevzeti odgovornost za lasten razvoj in prispevati ustrezni delež h globalnim prizadevanjem; (ii) pogajanja po okviru sporazuma iz Cotonuja, na podlagi skupni vrednot partnerstva AKP-EU; (iii) večje spodbujanje usklajenosti politik za razvoj. Komisar se je osredotočil tudi na trenutno epidemijo ebole in na odziv EU, ne samo glede humanitarne pomoči, ampak tudi razvojne pomoči najbolj prizadetim državam.

3. Razprava s komisarjem za mednarodno sodelovanje in razvoj Nevenom Mimico –brez seznama govornikov

Govorili so: Adjedoue Weidou (Čad), Ismail Al Hag Musa (Sudan), Komi Selom Klassou (Togo), Norbert Neuser, Netty Baldeh (Gambija), Enrique Guerrero Salom, Davor Ivo Stier, David Ochieng (Kenija), Jean-Luc Schaffhauser, Lidia Senra, Louis Michel, Mame Balla Lo (Senegal), Bodil Ceballos, Abadula Gemeda Dago (Etiopija), David Martin, Ahamada Soukouna (Mali), Louis André Dacoury-Tabley (Slonokoščena obala), Mikael Phillips (Jamajka), Mohamed Ben Oumar (Niger), Pedro Silva Pereira and Hermann Razafimbelo (Madagaskar).

V izmenjavi mnenj so se med drugim osredotočili na boj proti lakoti in neustrezni prehranjenosti, vlogo zasebnega sektorja pri spodbujanju trajnostnega razvoja, morebiten vpliv čezatlantskega partnerstva za trgovino in naložbe (TTIP) med Združenimi državami in EU v Afriki, epidemijo ebole, stanje človekovih pravic v Etiopiji in Mavretaniji ter prihodnost partnerstva AKP-EU.

Komisar Neven Mimica je na vprašanja poslancev odgovarjal po postopku razprave brez seznama govornikov.

4. Čas za vprašanja Komisiji

Na Komisijo je bilo skupaj naslovljenih 31 vprašanj,

na katera je predhodno pisno odgovorila. Komisar Neven Mimica je ustno odgovoril na dodatna vprašanja naslednjih poslancev:

Vprašanje 2 Juana Carlosa Giruata Vidala glede strategije preprečevanja širjenja epidemije ebole.

Vprašanje 3 Enriqueja Guerrera Saloma glede ebole.

Vprašanje 4 Pedra Silva Pereira glede obvladovanja epidemije ebola in naložb v trdne zdravstvene sisteme v zahodnoafriških državah.

Vprašanje 9 Arneja Gerickeja glede odprave otroške paralize.

Vprašanje 10 Marielle de Sarnez (zamenjal jo je Pavel Telička) glede dostopa do financiranja zdravil v državah AKP.

Vprašanje 12 Pavla Teličke glede podpore reform ter naložb v izobraževanje v Afriki.

Vprašanje 17 Davora Iva Stiera glede dobrega upravljanja, preglednosti in odgovornosti v zvezi z raziskovanjem naravnih virov v državah AKP.

Vprašanje 18 Katarine Bearder glede slonov in trgovanja s slonovino.

Vprašanje 21 David Martina glede izvajanja fidžijskega sporazuma o gospodarskem partnerstvu.

Vprašanje 22 Louisa-Josepha Manscourja (zamenjal ga je David Martin) glede udeležbe zasebnega sektorja pri razvojnem sodelovanju.

Vprašanje 27 Keshetu Kyenge glede kombiniranja in trajnostnega razvoja.

Vprašanje 30 Seba Danca (zamenjala ga je Linda McAvan) glede pravic lezbijk, gejev, biseksualcev in transseksualcev v Sporazumu iz Catonuja.

Avtorji vprašanj št. 11, 13 in 16 niso imeli dodatnih vprašanj.

Avtorjev vprašanj št. 1, 5, 6, 7, 8, 14, 15, 19, 20, 23, 24, 25, 26, 28, 29 in 31 ni bilo na seji.

5. Ukrepi Komisije v zvezi z resolucijami, sprejetimi na 27. zasedanju Skupne parlamentarne skupščine

Skupščini je bil posredovan dokument o nadaljnjih ukrepih v zvezi z resolucijami, sprejetimi v Strasbourgu. Neven Minica je predstavil najpomembnejše točke tega dokumenta.

6. Poročilo gospodarskih in socialnih partnerjev

Predstavitev predsednika spremljevalnega odbora AKP Xavierja Verbovna, Evropski ekonomsko-socialni odbor – brez seznama govornikov

Predsednik spremljevalnega odbora AKP z Evropskega ekonomsko-socialnega odbora Xavier Verboven je podal povzetek srečanja gospodarskih in socialnih interesnih skupin AKP in EU, ki je potekalo oktobra 2014.

Govorila sta: Mohamed Ben Oumar (Niger) in Adjedoue Weidou (Čad).

Člani so poudarili pomen organizacij civilne družbe in potrebo po okrepitvi njihovih kapacitet.

(Seja je bila prekinjena ob 12.35 in se je nadaljevala ob 15.06.)

Fitz A. JACKSON Louis MICHEL Alhaj Muhammad MUMUNI in Luis Marco AGUIRIANO NALDA Sopredsednika Generalna sosekretarja

PREDSEDUJOČ: Louis MICHEL

Sopredsednik

7. Da, Afrika lahko uresniči svoje ambicije!

Glavna razprava

Nekdanji predsednik Nigerije Olusegun Obasanjo je celovito in živahno predstavil splošni razvoj raznolikosti afriških držav v zadnjih 50 letih. Še posebej je poudaril spremembe prejšnjega desetletja, ko so nove priložnosti ustvarile nova upanja in nove ambicije glede miru, demokracije, dobrega upravljanja, gospodarskega napredka in človekovega dostojanstva. Poudaril je, da Afrika v prvi vrsti potrebuje pogumno vizijo in vodstvo na podlagi analize lokalnih prednosti in slabosti.

Govorili so: Nick Westcott (ESZD), Michael Gahler, Christophe Apala Pen’Apala Lutundula (Demokratčna republika Kongo), Kashetu Kyenge, Musa Hussein Naib (Eritreja), Abadula Gemeda Dago (Etiopija), Netty Baldeh (Gambija), Co-President Louis Michel, João Ferreira, Joyce Laboso (Kenija), Laura Agea, James Munthali (Malavi), Jean-Luc Schaffhauser, Ahamada Soukouna (Mali), Joachim Zeller, Job Yustino Ndugai (Tanzanija), Adjedoue Weidou (Čad), Kennedy K. Hamudulu (Zambija), Mayria Gabriel in Sanghone Sall (Senegal).

Čeprav so se člani večinoma strinjali glede ambicij za vzpon Afrike, so hkrati tudi vztrajali, da je bolj kot nova vizija na ravni Afriške unije potrebno učinkovitejše izvajanje posameznih programov. Nekateri člani so poudarili, da sta boj proti korupciji in učinkovito obdavčevanje ključnega pomena za odpravo dolga. Člani so razpravljali tudi o problemih, kot so migracije in kulturna raznolikost na eni strani ter človekove pravice, izkoreninjenje revščine, fundamentalizem in pogojevanje razvojne pomoči na drugi. Razprava je potekala tudi o javno-zasebnem partnerstvu, sporazumih o gospodarskem partnerstvu in rasti, ki prinaša delovna mesta.

Olusegun Obasanjo je odgovarjal na vprašanja članov.

(Seja je bila prekinjena ob 18.00 in se je nadaljevala ob 18.05.)

8. Posebni izzivi in potrebe majhnih otoških držav v razvoju

Razprava brez resolucije

Govorili so: Andre Worrell (Barbados), Maurice Ponga, Norbert Neuser, sopredsednik Fitz A. Jackson, Mikael Phillips (Jamajka), Catherine Bearder, Bodil Ceballos, Eleni Theocharous, Len Ishmael (Zveza Dominika) in Peter Craig McQuaide (Evropska komisija).

Člani so opozorili, da je treba odločno ukrepati za obravnavanje številnih izzivov, s katerimi se spopadajo te države. Še posebej bi se bilo treba posvetiti njihovi izpostavljenosti zunanjim pretresom, naravnim katastrofam, podnebnim spremembam in zviševanju morske gladine, kar sovpada s tem, da je bilo leto 2014 razglašeno za mednarodno leto majhnih otoških državah v razvoju (SIDS). S trenutno razpravo v okviru razvojne agende za obdobje po letu 2015 se je ponudila priložnost, da se ti izzivi učinkovito obravnavajo. Pri oblikovanju razvojne strategije za te države bi bilo treba upoštevati tudi majhnost, oddaljenost, izolacijo, stopnjo razvoja in odvisnost SIDS od hrane in energije.

9. Strategija za razvoj zasebnega sektorja, vključno z inovacijami za trajnostni razvoj

Odbor za gospodarski razvoj, finance in trgovino

Soporočevalca Arnaldo Andrade Ramos (Zelenortski otoki) in Bogdan Brunon Wenta

Arnaldo Andrade Ramos (Zelenortski otoki) in Joachim Zeller (zamenjal je Bogdana Bruna Wenta) sta predstavila poročilo.

Govorili so: Theodor Dumitru Stolojan, Linda McAvan, Joyce Laboso (Kenija), Pavel Telička, Ahamada Soukouna (Mali), Adjedoue Weidou (Čad), Ignazio Corrao, K. Hamudulu (Zambija), Francesc Gambús, Peter Craig McQuaide (Evropska komisija).

Člani so priznali pomembno vlogo zasebnega sektorja pri vključujočem in trajnostnem razvoju, kot glavnega gonila gospodarske rasti, ustvarjanja delovnih mest, dostave blaga in storitev ter trgovine in inovacij. Izpostavili so tudi izzive, s katerimi se zasebni sektor srečuje, in priznali, da potrebuje bolj ugodno poslovno okolje z lažjim dostopom do financiranja in trgov.

Arnaldo Andrade Ramos (Zelenortski otoki) je zaključil razpravo.

(Seja se je končala ob 19.15.)